stanford-oval/wikipedia huggingface dataset:
Michael Del Zotto

| Michael Del Zotto |
| --- | --- |

Henkilötiedot
Syntynyt: 24. kesäkuuta 1990 (ikä 34) Stouffville, Ontario, Kanada
Kansalaisuus:   Kanada
Jääkiekkoilija
Lempinimi:  Del Zaster[lähde? ]
Pelipaikka:  puolustaja
Maila:  vasen
Pituus:  185 cm
Paino:  88 kg
Seura
Seura:  Anaheim Ducks
Sarja:  NHL
Pelaajaura
Pääsarjaura:  2009–
Aik. seurat:  Oshawa Generals (OHL) London Knights (OHL) Connecticut Whale (AHL) New York Rangers (NHL) Rapperswil-Jona Lakers (NLA) Nashville Predators (NHL) Philadelphia Flyers (NHL) Vancouver Canucks (NHL) St. Louis Blues (NHL) Anaheim Ducks (NHL) Columbus Blue Jackets (NHL) Ottawa Senators (NHL) Belleville Senators (AHL) Charlotte Checkers (AHL) San Diego Gulls (AHL)
NHL-varaus:  20. varaus, 2008 New York Rangers
Michael Del Zotto (s. 24. kesäkuuta 1990 Stouffville, Ontario) on kanadalainen uransa lopettanut jääkiekkoilija. Del Zotton pelipaikka oli puolustaja.
Peliura > NHL

New York Rangers varasi Del Zotton ensimmäisellä kierroksella (20. vuoro) vuoden 2008 NHL:n varaustilaisuudessa. Hän teki ammattilaissopimuksen Rangersin kanssa 26. toukokuuta 2009. Del Zotto teki NHL-debyyttinsä Rangersin paidassa 19 vuoden ikäisenä 2. lokakuuta 2009 Pittsburgh Penguinsiä vastaan. Del Zotto teki ensimmäisen NHL-maalinsa heti seuraavana päivänä Ottawa Senatorsia vastaan.
Del Zotto valittiin NHL:n kuukauden parhaaksi tulokkaaksi lokakuussa 2009 tehtyään ensimmäisessä 14 NHL-ottelussaan 12 pistettä. Koko tulokaskautensa aikana hän teki 80 ottelussa tehot 9+28=37. Jäähyminuutteja tuli 32. Del Zotto oli tulokkaiden pistepörssin seitsemäs ja tulokaspuolustajista hän oli toiseksi tehokkain edellään vain Buffalo Sabresin Tyler Myers. Del Zotto oli New York Rangersin tehokkain puolustaja.
26. helmikuuta 2011 Rangersin GM Glen Sather pudotti Del Zotton AHL:ään farmijoukkue Connecticut Whaleen, kun Rangers teki siirtorajalla kaupat konkaripuolustaja Bryan McCabesta.
Kaudella 2013–2014 Del Zotto myytiin Nashville Predatorsiin vaihdossa Kevin Kleiniin. Seuraavana vuonna hän teki sopimuksen Philadelphia Flyersin kanssa.
Kesällä 2017 Del Zotto teki kaksivuotisen sopimuksen Vancouver Canucksin kanssa. Kaudella 2018–2019 hänet kaupattiin Anaheim Ducksiin vaihdossa Luke Schenniin. Anaheim myi Del Zotton pian eteenpäin St. Louis Bluesiin. Del Zotto palasi kaudeksi 2019–2020 Anaheimiin tehdessään yksivuotisen sopimuksen seuran kanssa heinäkuussa 2019. Joulukuussa 2020 Del Zotto teki try-out sopimuksen Columbus Blue Jacketsin kanssa. Ennen kauden NHL-kauden 2020-2021 alkua Del Zotto teki Blue  Jacketsin kanssa yksivuotisen ja kaksisuuntaisen sopimuksen.
Heinäkuussa 2021 Del Zotto solmi kaksivuotisen ja arvoltaan 4 miljoonan dollarin sopimuksen Senatorsin kanssa.
Kesällä 2022 Senators osti viimeisen vuoden Del Zotton sopimuksesta ulos ja tämän jälkeen hän teki Florida Panthersin kanssa yksivuotisen ja kaksisuuntaisen sopimuksen.
Joulukuussa 2022 Panthers kauppasi Del Zotton Detroit Red Wingsiin ja Red  Wings kauppasi hänet heti edelleen Anaheim Ducksiin.
Maajoukkue

Del Zotto pelasi Kanadan joukkueessa miesten MM-kilpailuissa 2010.
Aiheesta muualla

Kuvia tai muita tiedostoja aiheesta Michael Del Zotto Wikimedia Commonsissa
Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish
Mika Boorem

Mika Boorem
Mika Sue Boorem (s. 18. elokuuta 1987) on yhdysvaltalainen näyttelijä. Hän on esiintynyt muiden muassa elokuvissa Blue Crush – merten valtiaat (2002), Sleepover (2004) ja Smile (2005). Boorem on myös näytellyt elokuvissa Patriot (2000) ja Dirty Dancing 2.
Boorem syntyi Tucsonissa, Arizonassa, ja muutti varhain Los Angelesiin, Kaliforniaan. Hän on ollut ehdolla yhden Teen Choice Awardin ja neljän Young Artist Awardin saajaksi.
Aiheesta muualla

Kuvia tai muita tiedostoja aiheesta Mika Boorem Wikimedia Commonsissa
Mika Boorem Internet Movie Databasessa. (englanniksi)
Memorial address

| Memorial address Ayumi Hamasaki |
| --- | --- | --- |

EP-levyn tiedot
 Julkaistu: 17. joulukuuta 2003
 Tuottaja(t): Max Matsuura
 Tyylilaji: J-pop
 Kesto: 38.57
 Levy-yhtiö: Avex Trax
Ayumi Hamasakin muut julkaisut
| Rainbow 2002 | Memorial address 2003 | My Story 2004 |
Memorial address on Ayumi Hamasakin ensimmäinen EP, joka julkaistiin 17. joulukuuta 2003. Se nousi Oricon-albumilistan ensimmäiselle sijalle, ja sai kaikkiaan 46 listasijoitusviikkoa. EP:tä on myyty yli miljoona kappaletta.
EP:ltä on julkaistu singlet ”&”, ”forgiveness” ja ”No way to say”. ”&” on oikeastaan kolmen singlen kokoelma, sillä se sisältää kolme levyn kappaletta, remix-versiot niistä sekä kappaleen ”theme of a-nation’03”, joka oli vuoden 2003 a-nation-tapahtuman tunnussävel.
Memorial address oli ensimmäinen Hamasakin julkaisu, josta on julkaistu kaksi versiota. Molemmissa versioissa on sama musiikki-CD, mutta toisessa versiossa on sen lisäksi myös DVD, joka sisältää musiikkivideoita albumin kappaleista sekä näytteitä noin kahta kuukautta myöhemmin julkaistusta A museum ～30th single collection live～ -DVD:ltä. Memorial addressin jälkeen jokainen Hamasakin single ja albumi on julkaistu vähintään kahtena versiona.
Kappaleet

Kaikki kappaleet sanoittanut Ayumi Hamasaki.
| --- | --- |
 CD ANGEL’S SONG – 4.56  Greatful days – 4.38  Because of You – 5.20  ourselves – 4.31  HANABI ～episode II～ – 4.54  No way to say ”Original Mix” – 4.41  forgiveness – 5.48  Memorial address (take 2 version) – 3.56  (bonusraita) :  DVD ANGEL’S SONG  Greatful days  Because of You  ourselves  HANABI ～episode II～  No way to say ”Original Mix”  forgiveness  Special Digest from A museum ～30th collection live～
Tekijätiedot

Kappaleet 1 ja 8 on säveltänyt Tetsuya Yukumi. Kappaleet 2, 3, 4 ja 6 on säveltänyt BOUNCEBACK. Kappaleet 5 ja 7 ovat säveltäneet CREA ja D・A・I.
Kappaleet 1, 2, 3 ja 6 on sovittanut HΛL. Kappaleet 4 ja 7 on sovittanut CMJK. Kappaleet 5 ja 8 on sovittanut tasuku.
Mika Brushane

Mika Brushane vuonna 2010.
Mika Brushane (s. 20. heinäkuuta 1969) on suomalainen rumpali, lyömäsoittaja, säveltäjä ja äänittäjä. Hän on opiskellut Oulunkylän Pop & Jazz opistossa ja Matti Oilingin rumpukoulussa.
Brushanen pitkäaikaisin vakiokokoonpano oli hänen isänsä Martin Brushanen perustama Martin Brushane Big Band, jossa hän soitti vuodet 1981–2008. Vuonna 2001 Brushanen perheelle myönnettiin Classic Jazz ry:n Louis Armstrong -palkinto.
Brushane soittaa Ladies First Big Band, IMPERIUM, FIRESKY ja Rogue Icons -yhtyeissä sekä useissa eri projekteissa. Brushane on esiintynyt seuraavien yhtyeiden ja artistien levyillä/orkesterissa: STRIKE, July Moon, Katoamo, Wighthouse Wanderland, Mika Brushane Quartet, John Roberts, Divari, Grainland, Martin Brushane Big Band, Leo Silolahti, Marina&Marino, Greger, Eila Pienimäki, Sininen Majakka, Jan-Olof "Puppe" Strandberg ja Ladies First Big Band, Meiju Suvas & Suvas Regal, The Savages, Anja Niskanen ja Riku Torkkeli.
Brushane on tehnyt sävellyksiä useille levyille, radiomainoksiin, televisiotuotantoihin, yritysvideoihin ja juhlatilaisuuksiin.
Hän on säveltänyt mm. T. Katterin kanssa Gregerin esittämän laulun ”Allt ordnar sig”, joka saavutti viidennen sijan vuoden 1995 Syksyn Sävel -kilpailussa.
Oma sooloprojekti kantaa nimeä IMPERIUM ja esikoisalbumi julkaistiin saksalaisen levy-yhtiön AOR Heavenin toimesta 2015.
Aiheesta muualla

Ladies First Big Band (Arkistoitu – Internet Archive)
STRIKE (Arkistoitu – Internet Archive)
IMPERIUM
Mitä otat mukaan muistoksi sivistyksestä

| Mitä otat mukaan muistoksi sivistyksestä Keuhkot |
| --- | --- | --- |

Studioalbumin tiedot
 Äänitetty : 1996
 Julkaistu: 1996
 Tyylilaji: post-punk, industrial
 Kesto: 37.26
 Levy-yhtiö: Bad Vugum
Muut kannet
 Keuhkojen ainoan jäsenen Kake Puhuun valokuvataidetta albumin liitteenä olevan vihkosen kannessa.
Keuhkot muut julkaisut
| Latistaa totuudenetsinnän sanahelinäksi 1993 | Mitä otat mukaan muistoksi sivistyksestä 1996 | Vasen ja oikea 1997 |
Mitä otat mukaan muistoksi sivistyksestä on Keuhkojen vuonna 1996 levyttämä albumi, jonka julkaisi Bad Vugum. Albumi julkaistiin sekä CD että LP-muodossa. Yhtyeen ainoa jäsen Kake Puhuu äänitti albumin kappaleet kotonaan neliraitanauhurilla ja Islannissa. CD-versio sisältää myös aikaisemmin Keuhkojen EP-levyillä Lihaa y-akselilla olen oikeassa (1991) ja Latistaa totuudenetsinnän sanahelinäksi (1993) julkaistut kappaleet.
Kappaleet

Kaikki kappaleet säveltänyt ja sanoittanut Kake Puhuu.
Hajusinfonia – 3.01
Eliökunnan hierarkiamarssi – 4.11
Johannes Täi, hyvä loinen – 3.23
Tunnustettu – 3.54
Ajattelen mahdollisuuksiani – 2.23
Riemun oksennus – 3.41
Irtiotto – 3.42
Lohtu – 3.10
Ihanneammatti – 3.05
Tiputus – 3.16
Kári Svanur – 3.40
Kappaleet > Lihaa y-akselilla olen oikeassa

Älä koskaan kuuntele ihmisiä – 2.20
Hohtimet & jakoavain – 2.32
Aikaani edellä – 1.55
Lihaa y-akselilla – 2.35
Kappaleet > Latistaa totuudenetsinnän sanahelinäksi

Huonot jumalat – 3.12
Siitinjulistus – 2.25
Rakkaus rinnassa – 1.13
Katatoninen sankari – 3.57
Lisääntyminen – 0.23
Muusikot

Kake Puhuu (Irtioton jälkeen Johannes Täi) – laulu, koskettimet, kitarat, rummut, sormiurut, nokkahuilu, al-'ud-luuttu, yksikielinen berberiviulu, basso, muoviharja, kottikärryt ja kanisterit
Mikojan-Gurevitš MiG-1

| Mikojan-Gurevitš MiG-1 |
| --- | --- |
 MiG-1
Tyyppi:  hävittäjä
Alkuperämaa:   Neuvostoliitto
Valmistaja:  Mikojan-Gurevitš
Ensilento:  5. huhtikuuta 1940
Poistettu käytöstä:  1943
Pääkäyttäjät:  VVS
Valmistusmäärä:  103 
Valmistusvuodet:  1940
Muunnelmat:  Mikojan-Gurevitš MiG-3
Mikojan-Gurevitš MiG-1 (ven. Микоян-Гуревич МиГ-1) oli neuvostoliittolainen yksimoottorinen ja yksipaikkainen hävittäjälentokone toisessa maailmansodassa.
Kehitys

Polikarpovin suunnuttelutoimisto suunnitteli tammikuussa 1939 laadittuun torjuntahävittäjän vaatimusspesifikaatioon perustuvaa lentokonetta nimellä I-200. Suunnittelua johti kesäkuussa 1939 Nikolai Polikarpov ja M. Tetivikin. Polikarpov ei valinnut tähtimoottoria, vaan tehokkaamman Mikulin AM-37-rivimoottorin. Suunniteltaessa oli tarkoitus tehdä mahdollisimman pieni lentokone suuren moottorin ympärille, jolloin massa ja vastus minimoituvat. Elokuussa 1939 Polikarpov nimesi N. Andrianovin pääsuunnittelijaksi. Polikarpov alkoi siirtyä sivuun johtavan suunnittelijan tehtävästä. Marraskuussa 1939 Polikarpovin vieraillessa Saksassa hänen suunnittelutoimistosta hajotettiin muodostettaessa uusi toimisto, jota johtivat Artjom Mikojan ja Mihail Gurevitš. Toimisto pysyi muodollisesti Polikarpovin alaisuudessa kesäkuuhun 1940.
Tekniset tiedot (Mikojan-Gurevitš MiG-1)

Lähde: [lähde? ]
Yleiset ominaisuudet
Miehistö: 1
Pituus: &&&&&&&&&&&&&&08.01600008,16 m
Kärkiväli: &&&&&&&&&&&&&010.020000010,20 m
Korkeus: &&&&&&&&&&&&&&02.06200002,62 m
Siipipinta-ala: &&&&&&&&&&&&&017.050000017,5 m²
Siipiprofiili: Clark YH
Tyhjäpaino: &&&&&&&&&&&02602.&&&&002 602 kg
Lentopaino: &&&&&&&&&&&03099.&&&&003 099 kg
Suurin lentoonlähtöpaino: &&&&&&&&&&&03319.&&&&003 319 kg
Voimalaite: &&&&&&&&&&&&&&01.&&&&001 × Mikulin AM-35A nestejäähdytetty V12-moottori; &&&&&&&&&&&01007.&&&&001 007 kW (&&&&&&&&&&&01350.&&&&001 350 hv)
Suoritusarvot
Suurin nopeus: &&&&&&&&&&&&0657.&&&&00657 km/h
Toimintasäde: &&&&&&&&&&&&0580.&&&&00580 km
Lakikorkeus: &&&&&&&&&&012000.&&&&0012 000 m
Nousukyky: &&&&&&&&&&&&&016.080000016,8 m/s
Siipikuormitus: &&&&&&&&&&&&0177.&&&&00177 kg/m²
Teho-painosuhde: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.320 W/kg
Aseistus
1 × 12,7 mm BS-konekivääri
2 × 7,62 mm ŠKAS-konekivääriä
200 kg pommeja
Aiheesta muualla

MiG-1 from ctrl-c.liu.se (Arkistoitu – Internet Archive)
Merkinnän syy: koneesta ei oikeastaan mitään vaan keskittyy suunnittelutoimistoon.
Montella

| Montella |
| --- | --- |

 vaakuna
 Montella
 Koordinaatit: 40°50′41″N, 15°1′7″E 
Valtio:   Italia
Alue:  Campania
Maakunta:  Avellino
Pinta-ala:  
 – Maa:  82,96  km²
Korkeus:  560 (min. 454 - maks. 1 660)  m
Väkiluku (2015):  7 858 
 – Väestötiheys:  94,73  as./km²
 
 Kunnan kotisivut 
Infobox OKVirheellinen NIMI-arvo: 
Montella on kunta Italiassa Campanian alueella Avellinon maakunnassa.
Kunta on tunnettu kastanjoistaan, joilla on suojattu maantieteellinen merkintä SMM (indicazione geografica protetta IGP).
Aiheesta muualla

Kuvia tai muita tiedostoja aiheesta Montella Wikimedia Commonsissa
Mons Ivar Mjelde

| 0 | 1 | 2 |
| --- | --- | --- |

Henkilötiedot
Koko nimi: Mons Ivar Mjelde
Syntymäaika: 17. marraskuuta 1967 (ikä 56)
Syntymäpaikka: Osterøy, Hordaland, Norja
Pelipaikka: hyökkääjä
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1989–1990 1991 1992–1994 1994–1995 1996–2000 2001 2001 |  SK Brann  Bryne FK  Lillestrøm SK  FK Austria Wien  SK Brann →  Sogndal  SK Brann | 31 (7)     53 (29)   62 (28) 94 (48) 7 (2) 3 (0) |
Maajoukkue
| 1993 |  Norja | 3 (2) |
Valmennusura
2002 2003–2008 2009 2011 2011–2015 2016 2017–2018:  SK Brann reservit  SK Brann  Bryne FK  Valestrand Hjellvik FK  IK Start  Fredrikstad FK  Åsane Fotball
 Seurajoukkueuran tilastot kattavat vain kansalliset sarjat.
Mons Ivar Mjelde (s. 17. marraskuuta 1967) on norjalainen jalkapallovalmentaja ja entinen hyökkääjä.
Ura pelaajana

Mjelde pelasi urallaan hyökkääjänä Norjassa ja Itävallassa. SK Brannin joukkueessa 1989–90, 1996–00 ja 2001 Mjelde esiintyi yhteensä 160 ottelussa ja teki 72 maalia. Hän oli mukana voittamassa liigahopeaa 1997 ja 2000, pronssia 1999 sekä Norjan cupin hopeaa 1999. Eurokentillä Mjelde oli mukana Brannin joukkueessa 1997 kun joukkue eteni Cup-voittajien Cupin puolivälieriin, joissa se hävisi Liverpoolille. Norjan jalkapallomaajoukkueessa Mjelde pelasi ainoastaan 3 A-maaottelua ja teki niissä kaksi maalia. 1996 hän sai Norjan parhaalle hyökkääjälle myönnettävän Kniksenin palkinnon.
Meriitit pelaajana
Norjan mestaruus
Hopeaa 1997, 2000
Pronssia 1999
Norjan Cup
Hopeaa 1999
Ura valmentajana

Mjelde aloitti valmennusuransa SK Brannin reservijoukkueessa 2002. Hän nousi liigavalmentajaksi jo seuraavana vuonna, kun hänet nimettiin SK Brannin päävalmentajaksi erotetun Teitur Þórðarsonin tilalle.
Ensimmäisellä päävalmentajakaudellaan kokematon Mjelde johdatti SK Brannin liigassa kuudenneksi, mikäli paljon edellisen kauden kahdenteentoista sijaan verrattuna. 2004 Mjelde johdatti Brannin jo liigassa pronssimitaleille, mutta täydellinen jättipotti tuli Norjan cupissa, kun Brann kaatoi finaalissa FC Lyn Oslon 4–1.
Kausi 2005 oli Mjeldelle pettymys. Kovista tavoitteistaan huolimatta Brann jäi liigassa kuudenneksi ja putosi cupistakin puolivälierävaiheessa. Mjeldeä kritisoitiin paljon fanien ja median taholta taktikon kykyjen puutteesta. Seuraavalla kaudella Mjelde kuitenkin näytti kaapin paikan ja luotsasi Brannin liigassa hopealle.
Lopullisen läpimurtonsa Norjan jalkapallovalmentajien eliittiin Mjelde teki kaudella 2007. Viides kausi Brannin päävalmentajana toi seuralle sen historian kolmannen liigamestaruuden, edellisestä oli kulunut aikaa jo 44 vuotta. Mestaruuden jälkeinen kausi sujui kuitenkin Brannilta heikosti ja Mjelde jätti kauden päätteeksi tehtävänsä päävalmentajana.
Kesäkuussa 2009 Mjelde palasi valmennustehtäviin siirryttyään Adecco-liigassa pelaavan Brynen päävalmentajaksi.  Seuran jäätyä Adeccoligaenissa kahdeksanneksi Mjelde jätti tehtävänsä. Alkuvuodesta 2011 hän toimi lyhyen aikaa Valestrand Hjellvik FK:n valmentajana.
Heinäkuussa 2011 Mjelde palasi pääsarjavalmentajaksi, kun putoamiskamppailuun juuttunut IK Start teki hänen kanssaan vuoteen 2015 ulottuvan sopimuksen.  Mjelde ei onnistunut pelastamaan Startia putoamiselta liigasta, mutta jatkoi valmentajana kaudella 2012 Adecco-liigassa. Hän johdatti Startin sarjan voittajaksi kaudella 2012 ja takaisin liigaan. Kaudella 2013 Start säilytti sarjapaikkansa mukavasti sijoittuen yhdeksänneksi ja cupissakin Mjelde luotsasi seuran puolivälieriin. Kaudella 2014 sarjapaikka säilyi kuuden pisteen turvin, mutta kaudella 2015 joukkue vajosi putoamiskamppailuun. Kun peliesitykset eivät parantuneet, Start ja Mjolde purkivat sopimuksen syyskuussa 2015.
Elokuussa 2016 Mjeldestä tuli Norjan 1. divisioonassa putoamiskamppailuun vajonneen Fredrikstad FK:n päävalmentaja. Mjelden johdolla FFK nousi putoamisviivan yläpuolelle ja säilytti sarjapaikkansa kolmen pisteen turvin Bryneen. Kauden jälkeen Mjelde jätti seuran. Pian FFK:sta lähtönsä jälkeen Mjeldestä tuli Åsane Fotballin päävalmentaja. Mjelde luotsasi seuraa kaksi kautta. Joukkue putosi kauden 2018 päätteeksi Adecco-liigasta kolmannelle sarjatasolle. Kauden jälkeen Mjelde jätti seuran.
Meriitit valmentajana
Norjan mestaruus: 2007
Hopeaa 2006
Pronssia 2004
Norjan Cup: 2004
Adecco-liiga: 2012
Norjan vuoden valmentaja: 2007
Montenegro lasten Eurovision laulukilpailussa

| Montenegro lasten Eurovision laulukilpailussa |
| --- | --- |

Paikallinen TV-asema:  RTCG
Esiintymiset
Ensiesiintyminen:  2014
Esiintymiskerrat:  2
Paras sijoitus:  13.
Huonoin sijoitus:  14.
Paras pistemäärä:  36
Huonoin pistemäärä:  24
Montenegron edustaja Jana Mirković esittämässä kappalettaan vuoden 2015 kilpailussa.
Montenegro on osallistunut Lasten Eurovision laulukilpailuun kaksi kertaa, ensimmäisen kerran vuonna 2014. Montenegron paras sijoitus on vuodelta 2015, jolloin se sijoittui kolmanneksitoista Jana Mirkovićin esittämällä kappaleella "Oluja".
Osallistujat

| Vuosi | Esittäjä | Kappale | Sijoitus | Pisteet |
| --- | --- | --- | --- | --- |
| 2014 | Maša Vujadinovic & Lejla Vulić | "Budi dijete na jedan dan" | 14 | 24 |
| 2015 | Jana Mirković | "Oluja" | 13 | 36 |
Mattias Tedenby

| Mattias Tedenby |
| --- | --- |

Henkilötiedot
Syntynyt: 21. helmikuuta 1990 (ikä 34) Vetlanda, Ruotsi
Kansalaisuus:   Ruotsi
Jääkiekkoilija
Lempinimi:  Teddy, Teden
Pelipaikka:  oikea laitahyökkääjä
Maila:  vasen
Pituus:  177 cm
Paino:  76 kg
Seura
Seura:  HV71
Sarja:  SHL
Pelaajaura
Pääsarjaura:  2008–
Aik. seurat:  HV71 (SEL/SHL) IK Oskarshamn (Allsv.) Albany Devils (AHL) New Jersey Devils (NHL) HC Davos (NLA) Vitjaz Podolsk (KHL) Dinamo Minsk (KHL)
NHL-varaus:  24. varaus, 2008 New Jersey Devils
KHL-varaus:  40. varaus, 2009 Atlant
Mattias Tedenby (s. 21. helmikuuta 1990 Vetlanda, Ruotsi) on ruotsalainen jääkiekkoilija, joka pelaa SHL-joukkue HV71:ssä. Hän on pelipaikaltaan oikea laitahyökkääjä. Tedenby on pelannut aiemmin 120 NHL-ottelua New Jersey Devilsissa, joka varasi hänet ensimmäisellä kierroksella 24. pelaajana kesällä 2008. Hän ei ole korkeasta varauksestaan huolimatta tehnyt läpimurtoa NHL:ssä.
Pelityyli

Eliteprospects.com -sivuston mukaan Tedenbyn suurin vahvuus on hänen nopeutensa. Tedenby on varsin pienikokoinen, mutta hän paikkaa tämän puutteen pääosin asenteellaan ja nopeudellaan. Tedenbyllä on myös hyvä tasapaino, tekniset taidot ja hän haastaa mielellään vastustajia. Tedenbylla on hyvät mailankäsittelytaidot, joita hän osaa käyttää myös pienessä tilassa. Myös Tedenbyn pelintekotaidot ovat hyvät ja hän osaa pelata myös varsin röyhkeästi ja antaa ajoittain kovia taklauksia huolimatta Tedenbyn pienehköstä varresta. Hän on kohtuullisen hyvä luomaan maalipaikkoja. Tedenbylla on kuitenkin parannettavaa takakarvaamisessa, kokonaisvaltaisessa oman pään pelaamisessa sekä fysiikassa ja voimassa.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Tedenby alle 20-vuotiaiden MM-kilpailuissa vuonna 2010. |  Tedenby alle 20-vuotiaiden MM-kilpailuissa vuonna 2010. |  Tedenby alle 20-vuotiaiden MM-kilpailuissa vuonna 2010. |  |
Maa:   Ruotsi
Miesten jääkiekko
| MM-kilpailut  | MM-kilpailut  | MM-kilpailut  |  |
|  Hopeaa | Slovakia 2011 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Ottawa 2009 | jääkiekko |  |
|  Pronssia | Saskatchewan 2010 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Suomi 2007 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Hodonín 2007 | jääkiekko |  |
Tedenby debytoi Ruotsin A-maajoukkueessa Czech Hockey Gamesin 21. huhtikuuta 2011 Malmössä pelatussa avausottelussa Venäjää vastaan, kun hänet oli valittu Ruotsin MM-leiriryhmään. Tedenby teki ensimmäisen A-maajoukkuemaalinsa itse turnauksessa Slovakian Košicessa jatkosarjan ottelussa 9. toukokuuta 2011 ylivoimalla Kanadaa vastaan. Samassa turnauksessa hänet valittiin Sveitsiä vastaan pelatun jatkosarjaottelun päätteeksi joukkueensa ottelun parhaaksi pelaajaksi. Vuoden 2016 MM-joukkueesta Tedenby putosi viimeisten joukossa. Yhteensä hän on pelannut 22 A-maaottelua tehopistein 3+4=7.
Tedenby pelasi myös alle 20-vuotiaiden MM-kilpailuissa vuosina 2009 ja 2010, joista ensimmäinen turnaus päättyi hopeaan ja jälkimmäinen pronssiin. Hän pelasi myös alle 18-vuotiaiden MM-kilpailuissa vuosina 2007 ja 2008, joista ensimmäinen turnaus päättyi pronssiin. Vuoden 2008 turnauksessa Tedenby jakoi tehoilla 4+4=8 Ruotsin sisäisen pistepörssin voiton André Peterssonin kanssa sekä sisäisen maalipörssin voiton Peterssonin ja Jacob Josefsonin kanssa. Hänet valittiin turnauksen tähdistökentälliseen.
Tedenby pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti kultaa. Yhteensä Tedenby on pelannut 21 nuorten ja 40 poikien maaottelua.
Muuta

Tedenby on toisen polven Ruotsin pääsarjakiekkoilija, sillä hänen isänsä Robert Tedenby pelasi MODO:n Elitserien-joukkueessa vuosina 1985–1988. Mattias Tedenbyn pikkuveljet Jonatan (s. 1992) ja Emanuel (s. 1994) ovat myös pelanneet jääkiekkoa. Heidän serkkunsa Celine Tedenby pelaa naisten SDHL-liigaa MODO:ssa.
Mihail Herzenstein

Mihail Herzenstein
Mihail Jakovlevitš Herzenstein (ven. Михаи́л Я́ковлевич Герценште́йн, Mihail Jakovlevitš Gertsenštein; 30. huhtikuuta (J: 18. huhtikuuta) 1859 Voznesensk, Hersonin kuvernementti – 31. heinäkuuta (J: 18. heinäkuuta) 1906 Terijoki) oli venäläinen professori, taloustieteilijä ja liberaalipoliitikko, jonka murhasi Terijoella venäläinen äärikansallismielinen ja antisemitistinen Mustat sotnjat -järjestö. Herzenstein kuului liberaaliin kadettipuolueeseen, ja hän oli Venäjän duuman jäsen. Hänet tunnettiin duuman maatalousasiantuntijana ja maareformin kannattajana.
Herzensteinin murhaajat saatiin oikeuden eteen Suomeen vasta kolme vuotta myöhemmin. Venäjän hallitus, joka tuki salaa Musta sotnja -järjestöä, pyrki vaikeuttamaan jutun tutkimuksia kaikin tavoin, ja lopulta keisari Nikolai II armahti murhasta tuomitut jo ennen kuin he olivat aloittaneet rangaistuksen kärsimisen. Herzensteinin juttu oli aikoinaan laajalti esillä myös ulkomaisissa lehdissä.
Herzensteinin murha

Herzenstein oli saapunut 31. heinäkuuta 1906 vaimonsa ja tyttärensä kanssa lomanviettoon Terijoelle. Saavuttuaan Terijoelle hän lähti samana iltapäivänä kävelylle Terijoen hiekkarannalle. Kesken kävelyn Herzensteinia kohti ammuttiin kaksi laukausta läheisestä metsästä, ja hän kuoli tyttärensä käsivarsille muutaman hetken kuluttua. Venäjän hallitus kielsi Suomen poliisia tutkimasta tapausta eikä myöskään sallinut Herzensteinin ruumiin kuljettamista takaisin Pietariin. Herzenstein haudattiin sen vuoksi Terijoen ortodoksiseen hautausmaahan. Hautajaisiin osallistui 20 000 henkilöä.